Thomas Cottis

Bonde og klimaaktivist

Cottis var innstilt som en vararepresentant for stortingsrepresentant Magnar Sortåsløkken i stortingsperioden 1993-97.  
I 2008 sluttet Cottis i jobben som høgskolelektor ved Høgskolen i Hedmarks avdeling for landbruks- og naturfag. I sine 12 år ved høgskolen bygget han opp Nordens eneste bachelorstudium i økologisk landbruk og et nettstudium. Han sa opp denne lektorstillingen for å bruke mer tid for klima.I 2009 gikk Cottis til Oslo med bekymringsbrev til Statsminister Jens Stoltenberg. I 2009 ble Cottis innleid på timesbasis som foreleser ved Høgskolen i Hedmark, og i 2011 ble han fast ansatt igjen, nå i 50 % stilling som Høyskolelektor ved Institutt for landbruksfag på Blæstad ved Hamar. Om valgkampen for kommunestyre- og fylkestingsvalget 2011 uttalte Cottis til NRK en skuffelse over at konsekvensene av klimaendringene ikke var noe stort tema. Ifølge Cottis selv har han som forsker og miljøforkjemper i 20 år visst at forurensningsutslipp ville føre til klimaendringer, og var selv ikke overrasket over mengden av nedbør i løpet av sommeren 2011.
I januar 2014 spaserte Cottis fra Løten til fylkeshuset i Hamar med ski, staver, akebrett og en plakat på ryggen. Plakaten hadde en bønn om å «gi barna et levelig klima». Han demonstrerte for fylkesråd Karin Torp Adolfsen pågående og fremtidige klimaendringer, og ba henne kaste skiene og akebrettet han hadde med siden det ikke lengre var bruk for disse. Cottis utfordret i mars 2014 fylkesmann Sigbjørn Johnsen på grunnlovens paragraf 110 som anngår “retten til et miljø som sikrer sunnhet, og til en natur der produksjonsevnen og mangfoldet bevares.” Cottis mente også at fylkesmann Sigbjørn Johnsen brøt informasjonsplikten han har etter Grunnlovens § 110, om at folket har rett på kunnskap om naturens tilstand og virkningene av planlagte og igangsatte inngrep.”
Cottis lot seg intervjue av NRK Dagsrevyen under landbruksdemonstrasjonen utenfor Stortingsbygningen i Oslo den 20. mai 2014. Han ble bedt om å uttale seg etter en tale holdt av Torbjørn Johannson, konserndirektøren i NorgesGruppen. Cottis svarte at det er problematisk at Johannson presser landbruket på pris, noe som fører til mindre inntekt til bonden. Cottis uttalte at en kan stole på at han (Johannson) tenker penger «punktum finale». Cottis etterlyste videre lover og regler som styrer den makta som dagligvarekjedene har, men han hevdet at det dessverre ikke er noen stortingspolitikere som tør å engasjere seg i det. I januar 2019 solgte Thomas og hans kone Kjersti gården Høgholen til deres datter Solvei Cottis Hoff. Cottis startet da i full stilling ved Høyskolen i Innlandet som høyskolelektor i landbruk og klimakunnskap.

Andre verv og tjenester

Cottis var leder i Løten helselag.
Cottis var generalsekretær i Norsk klimanettverk.
Cottis er eier og grunnlegger av Cottis Øko-P, som et rådgivende firma i Løten i Hedmark, med hovedfelt innen bedriftsrådgivning og annen administrativ rådgivning. Cottis ble valgt til ny leder av Naturvernforbundet i Hedmark den 14. april 2016.

Ideer

Cottis skriver i 1994 en artikkel i Ny Tid om å gå over til seks timers arbeidsdag “i ett jafs”, med lav grense for lønnskompensasjon.
Frp-representant Torgeir Trældal spurte under stortingets spørretime landbruksministeren om hva han mener om forslaget fra høgskolelektor Thomas Cottis: «Urin fra det norske folk er nok til å gjødsle hele det norske kornarealet hvert år». Cottis hadde regnet ut at dersom en kunne fanget opp urinen fra alle menneskene i Norge ville det vært nok til å fullgjødsle halve landets kornareal. Cottis mener at alle sider er godt nok belyst til å sette i gang med kildesortering fra mennesker og å anvende dette som gjødsel.